25.5.2023.
LV
Eiropas Savienības Oficiālais Vēstnesis
C 184/29
1.3.
Tā vietā, lai samazinātu darbinieku skaitu, digitālo pakalpojumu izstrāde un darbība sākotnēji radīs papildu vajadzību pēc personāla.
Pienācīgi apmācīts personāls ir sekmīgas digitālās pārveides priekšnoteikums.
1.4.
EESK ar gandarījumu atzīmē, ka pandēmijas laikā sabiedrisko pakalpojumu digitalizācija ir ievērojami progresējusi.
1.5.
EESK atbalsta šīs politikas pārvaldības modeļa izveidi; šo modeli veidos divas galvenās struktūras, proti, Sadarbspējīgas Eiropas kolēģija un Sadarbspējīgas Eiropas Kopiena.
1.6.
EESK atzinīgi vērtē to, ka paziņojumā ir paredzēta un atbalstīta tādu eksperimentālu procesu izstrāde, kas ļauj veidot publiskā sektora un inovatīvu tehnoloģiju uzņēmumu vai jaunuzņēmumu partnerības ar mērķi izstrādāt inovatīvus eksperimentālus risinājumus, kurus varētu piemērot un koplietot sabiedrisko pakalpojumu jomā.
1.7.
EESK uzskata, ka turpmākajās sabiedrisko pakalpojumu sadarbspējas projektu finansēšanas programmās ir svarīgi noteikt, ka to resursu piešķiršana ir atkarīga no Eiropas sadarbspējas satvarā atbalstīto principu un struktūru pieņemšanas.
1.8.
Lai gan EESK ir gandarīta, ka šāda pieeja ir daļa no tā dēvētās divējādās pārkārtošanās, Komiteja brīdina, ka daži tehnoloģiskie digitalizācijas risinājumi varētu būt ļoti energoietilpīgi.
1.8.1.
EESK uzskata: pat ja piesardzības pasākumi ir vajadzīgi, datu aizsardzība nedrīkst kavēt jaunu sadarbspējas risinājumu radīšanu ne sabiedriskajiem pakalpojumiem, ne arī privātpersonām.
1.8.2.
Turklāt EESK uzskata, ka datu pieejamībai neatkarīgi no tā, vai tā paredzēta iedzīvotājiem, uzņēmumiem vai citiem publiskajiem dienestiem, ir jāpiemēro dažādu līmeņu atļaujas, lai saglabātu datu konfidencialitāti un izpaustu tikai tos datus, kas ir absolūti nepieciešami.
2.
Vispārīga informācija 2.1.
Iekšējā tirgus izveide, t. i., personu brīvas pārvietošanās, preču, pakalpojumu un kapitāla brīvas aprites telpa, nozīmē visu esošo valstu šķēršļu likvidēšanu.
2.2.
Kopš tā izveides un vēl vairāk pēc vienotā tirgus izveides Eiropas Savienība ir centusies novērst visus šķēršļus, kas varētu kavēt īsta iekšējā tirgus izveidi.
2.3.
Lai iekšējais tirgus patiešām pastāvētu, iedzīvotājiem un uzņēmumiem ir vajadzīga ātra un vienkārša piekļuve dalībvalstu sabiedriskajiem pakalpojumiem vietējā, reģionālā vai valsts līmenī un mijiedarboties ar tiem.
2.4.
Turklāt atvērtas Eiropas zonas esamība nozīmē, ka valstu publiskās pārvaldes iestādēm jebkurā līmenī ir jākopīgo dati un jāsadarbojas.
2.5.
Kopš pagājušā gadsimta deviņdesmitajiem gadiem Komisija ir centusies veikt pasākumus, kas ļauj veidot un uzturēt sadarbspēju (1) vai, vēl labāk, dažādu dalībvalstu sabiedrisko pakalpojumu savstarpēju savienojamību (2).
(1)
(2)
Publiskā sektora sadarbspēja ir definēta kā process, kas “dod iespēju pārvaldes iestādēm sadarboties un ļauj nodrošināt publisko pakalpojumu darbību pāri robežām, dažādās nozarēs un dažādās organizācijās”.
Komisijas paziņojums Eiropas Parlamentam, Padomei, Eiropas Ekonomikas un sociālo lietu komitejai un Reģionu komitejai par pastiprinātu publiskā sektora sadarbspējas politiku.
“Sabiedrisko pakalpojumu sasaiste, atbalsts sabiedriskajām politikām un sabiedriskā labuma radīšana.
Ceļā uz “sadarbspējīgu Eiropu””.
Ar Eiropas Parlamenta un Padomes Lēmumu Nr. 1719/1999/EK Komisija uzsāka iniciatīvu par sabiedrisko pakalpojumu sadarbspēju, kas ietvēra virkni pamatnostādņu, kā arī definēja vispārējas intereses projektus attiecībā uz Eiropas komunikāciju tīkliem elektroniskai datu apmaiņai starp pārvaldes iestādēm.